02020R2151 — SL — 18.12.2020 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) 2020/2151 z dne 17. decembra 2020 o določitvi pravil o harmoniziranih specifikacijah za označevanje plastičnih proizvodov za enkratno uporabo iz dela D Priloge k Direktivi (EU) 2019/904 Evropskega parlamenta in Sveta o zmanjšanju vpliva nekaterih plastičnih proizvodov na okolje (Besedilo velja za EGP) (UL L 428 18.12.2020, str. 57)





popravljena z:









▼B

IZVEDBENA UREDBA KOMISIJE (EU) 2020/2151

z dne 17. decembra 2020

o določitvi pravil o harmoniziranih specifikacijah za označevanje plastičnih proizvodov za enkratno uporabo iz dela D Priloge k Direktivi (EU) 2019/904 Evropskega parlamenta in Sveta o zmanjšanju vpliva nekaterih plastičnih proizvodov na okolje

(Besedilo velja za EGP)







Člen 1

Embalaža

V tej uredbi „embalaža“ pomeni prodajno embalažo in skupinsko embalažo, kakor sta opredeljeni v točki 1 člena 3 Direktive 94/62/ES Evropskega parlamenta in Sveta ( 1 ).

Člen 2

Harmonizirane specifikacije za označevanje

1. Harmonizirane specifikacije za označevanje za higienske vložke ter tampone in aplikatorje tamponov so določene v Prilogi I.

2. Harmonizirane specifikacije za označevanje za vlažilne robčke, tj. predhodno navlažene robčke za osebno nego in gospodinjsko uporabo, so določene v Prilogi II.

3. Harmonizirane specifikacije za označevanje za tobačne izdelke s filtri in filtre, ki se tržijo za uporabo v kombinaciji s tobačnimi izdelki, so določene v Prilogi III.

4. Harmonizirane specifikacije za označevanje za lončke za pijačo so določene v Prilogi IV.

Člen 3

Jeziki

Informativno besedilo oznake je v uradnem jeziku ali jezikih držav(-e) članic(-e), v kateri(-h) se plastični proizvod za enkratno uporabo daje na trg.

Člen 4

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se od 3. julija 2021.

Ta uredba je v celoti zavezujoča in se neposredno uporablja v vseh državah članicah.









PRILOGA I

Harmonizirane specifikacije za označevanje za higienske vložke ter tampone in aplikatorje tamponov

1. Embalaža higienskih vložkov s površino 10 cm2 ali več ima naslednjo natisnjeno oznako:

Opomba: : črna črta okrog oznake ni del oznake. Njen edini namen je na belem ozadju prikazati tanko belo črto, ki obkroža oznako.

Z odstopanjem od prvega stavka te točke se oznaka embalaže higienskih vložkov, danih na trg pred 4. julijem 2022, lahko pritrdi z nalepkami.

2. Embalaža tamponov in aplikatorjev tamponov s površino 10 cm2 ali več mora imeti naslednjo natisnjeno oznako:

Opomba: : črna črta okrog oznake ni del oznake. Njen edini namen je na belem ozadju prikazati tanko belo črto, ki obkroža oznako.

Z odstopanjem od prvega stavka te točke se oznaka embalaže tamponov in aplikatorjev tamponov, danih na trg pred 4. julijem 2022, lahko pritrdi z nalepkami.

3. Oznaki iz točk 1 in 2 izpolnjujeta zahteve iz te točke.

(a) Mesto oznake Oznaka se namesti vodoravno na zunanjo sprednjo ali zgornjo površino embalaže, kar je bolj jasno vidno. Kadar oznake minimalne velikosti ni mogoče v celoti namestiti na zunanjo sprednjo ali zgornjo površino embalaže, se lahko namesti delno na dve strani embalaže, tj. na zgornjo in sprednjo stran ali sprednjo in bočno stran, kar je bolj jasno vidno. Kadar oznake zaradi oblike ali velikosti embalaže ni mogoče namestiti vodoravno, se lahko zavrti za 90° in namesti navpično. Polja oznake se ne ločijo. Pri odpiranju embalaže v skladu z morebitnimi navodili se oznaka ne sme raztrgati ali postati nečitljiva.

(b) Velikost oznake Oznaka je sestavljena iz dveh enako velikih polj, rdečega in modrega, postavljenih drugo ob drugem, in pravokotnega črnega polja, postavljenega pod dvema enako velikima poljema, ki vsebuje informativno besedilo „PLASTIKA V PROIZVODU“. Razmerje med višino in dolžino oznake je 1:2. Kadar je zunanja sprednja ali zgornja površina embalaže, na kateri je nameščena oznaka, manjša od 65 cm2, je najmanjša velikost oznake 1,4 cm × 2,8 cm (3,92 cm2). V vseh drugih primerih oznaka pokriva vsaj 6 % površine, na kateri je nameščena. Največja zahtevana velikost oznake je 3 cm × 6 cm (18 cm2).

(c) Zasnova oznake Zasnova oznake se reproducira brez dodajanja kakršnih koli učinkov, prilagajanja barv, retuširanja ali razširjanja ozadja. Oznaka se reproducira z ločljivostjo najmanj 300 pik na palec, kadar je natisnjena v dejanski velikosti. Oznaka se obkroži s tanko belo črto. Informativno besedilo „PLASTIKA V PROIZVODU“ je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar se informativno besedilo prevede v drugi uradni jezik ali več uradnih jezikov držav članic, se prevedeno informativno besedilo namesti blizu pod oznako ali znotraj pravokotnega črnega polja pod prvim jezikom in je v obeh primerih jasno vidno. V izjemnih primerih se zaradi prostorskih omejitev na zunanji sprednji ali zgornji površini embalaže informativno besedilo, prevedeno v drugi uradni jezik ali več uradnih jezikov držav članic, lahko namesti drugod na embalažo čim bliže oznaki, kjer je jasno vidno. Prevedeno informativno besedilo je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar je informativno besedilo v dodatnih jezikih v pravokotnem črnem polju, so mogoča odstopanja od največje zahtevane velikosti oznake. Uporabljajo se barve, ki imajo naslednje barvne kode: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100 — rdeča: C = 0 / M = 90 / Y = 60 / K = 0 — modra: C = 60 / M = 0 / Y = 0 / K = 0









PRILOGA II

Harmonizirane specifikacije za označevanje za vlažilne robčke

1. Embalaža vlažilnih robčkov (tj. predhodno navlaženih robčkov za osebno nego in gospodinjsko uporabo) s površino 10 cm2 ali več ima naslednjo natisnjeno oznako:

▼B

Opomba: : črna črta okrog oznake ni del oznake. Njen edini namen je na belem ozadju prikazati tanko belo črto, ki obkroža oznako.

Z odstopanjem od prvega stavka te točke se oznaka embalaže vlažilnih robčkov, danih na trg pred 4. julijem 2022, lahko pritrdi z nalepkami.

2. Oznaka izpolnjuje zahteve iz te točke.

(a) Mesto oznake Oznaka se namesti vodoravno na zunanjo sprednjo ali zgornjo površino embalaže, kar je bolj jasno vidno. Kadar oznake minimalne velikosti ni mogoče v celoti namestiti na zunanjo sprednjo ali zgornjo površino embalaže, se lahko namesti delno na dve strani embalaže, tj. na zgornjo in sprednjo stran ali sprednjo in bočno stran, kar je bolj jasno vidno. Kadar oznake zaradi oblike ali velikosti embalaže ni mogoče namestiti vodoravno, se lahko zavrti za 90° in namesti navpično. Polja oznake se ne ločijo. Pri odpiranju embalaže v skladu z morebitnimi navodili se oznaka ne sme raztrgati ali postati nečitljiva.

(b) Velikost oznake Oznaka je sestavljena iz dveh enako velikih polj, rdečega in modrega, postavljenih drugo ob drugem, in pravokotnega črnega polja, postavljenega pod dvema enako velikima poljema, ki vsebuje informativno besedilo „PLASTIKA V PROIZVODU“. Razmerje med višino in dolžino oznake je 1:2. Kadar je zunanja sprednja ali zgornja površina embalaže, na kateri je nameščena oznaka, manjša od 65 cm2, je najmanjša velikost oznake 1,4 cm × 2,8 cm (3,92 cm2). V vseh drugih primerih oznaka pokriva vsaj 6 % površine, na kateri je nameščena. Največja zahtevana velikost oznake je 3 cm × 6 cm (18 cm2).

(c) Zasnova oznake Zasnova oznake se reproducira brez dodajanja kakršnih koli učinkov, prilagajanja barv, retuširanja ali razširjanja ozadja. Oznaka se reproducira z ločljivostjo najmanj 300 pik na palec, kadar je natisnjena v dejanski velikosti. Oznaka se obkroži s tanko belo črto. Informativno besedilo „PLASTIKA V PROIZVODU“ je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar se informativno besedilo prevede v drugi uradni jezik ali več uradnih jezikov držav članic, se prevedeno informativno besedilo namesti blizu pod oznako ali znotraj pravokotnega črnega polja pod prvim jezikom in je v obeh primerih jasno vidno. V izjemnih primerih se zaradi prostorskih omejitev na zunanji sprednji ali zgornji površini embalaže informativno besedilo, prevedeno v drugi uradni jezik ali več uradnih jezikov držav članic, lahko namesti drugod na embalažo čim bliže oznaki, kjer je jasno vidno. Prevedeno informativno besedilo je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar je informativno besedilo v dodatnih jezikih v pravokotnem črnem polju, so mogoča odstopanja od največje zahtevane velikosti oznake. Uporabljajo se barve, ki imajo naslednje barvne kode: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100 — rdeča: C = 0 / M = 90 / Y = 60 / K = 0 — modra: C = 60 / M = 0 / Y = 0 / K = 0









PRILOGA III

Harmonizirane specifikacije za označevanje za tobačne izdelke s filtri in filtre, ki se tržijo za uporabo v kombinaciji s tobačnimi izdelki

1. Zavojček, kot je opredeljen v točki 30 člena 2 Direktive 2014/40/EU (v nadaljnjem besedilu: zavojček), in zunanja embalaža, kot je opredeljena v točki 29 člena 2 Direktive 2014/40/EU (v nadaljnjem besedilu: zunanja embalaža), za tobačne izdelke s filtri s površino 10 cm2 ali več ter embalaža za filtre, ki se tržijo za uporabo v kombinaciji s tobačnimi izdelki, s površino 10 cm2 ali več, imajo naslednjo natisnjeno oznako:

Opomba : črna črta okrog oznake ni del oznake. Njen edini namen je na belem ozadju prikazati tanko belo črto, ki obkroža oznako.

Z odstopanjem od prvega stavka te točke se oznaka zavojčka in zunanje embalaže za tobačne izdelke s filtri in embalaže za filtre, ki se tržijo za uporabo v kombinaciji s tobačnimi izdelki, dane na trg pred 4. julijem 2022, lahko pritrdi z nalepkami.

2. Oznaka izpolnjuje zahteve iz te točke.

(a) Mesto oznake (i) Tobačni izdelki s filtri Oznaka se namesti vodoravno na zunanjo zadnjo površino zavojčka in na zunanjo embalažo. Kadar oznake najmanjše velikosti ni mogoče vodoravno namestiti na zunanjo zadnjo površino zavojčka, se lahko zavrti za 90° in navpično namesti na zadnjo površino ali na katero koli od zunanjih stranskih površin zavojčka. V vseh primerih mora biti jasno vidna. Polja oznake se ne ločijo. Oznaka nikakor ne ovira vidnosti zdravstvenih opozoril, ki jih zahteva Direktiva 2014/40/EU. Oznaka ne sme biti v celoti ali delno prekrita z drugimi nalepkami ali žigi. Pri odpiranju zavojčka in zunanje embalaže v skladu z morebitnimi navodili se oznaka ne sme raztrgati ali postati nečitljiva. (ii) Filtri, ki se tržijo za uporabo v kombinaciji s tobačnimi izdelki Oznaka se namesti vodoravno na zunanjo sprednjo ali zgornjo površino embalaže, kar je bolj jasno vidno. Kadar oznake minimalne velikosti ni mogoče v celoti namestiti na zunanjo sprednjo ali zgornjo površino embalaže, se lahko vodoravno namesti delno na dve strani embalaže, tj. na zgornjo in sprednjo stran ali sprednjo in bočno stran, kar je bolj jasno vidno. Kadar oznake zaradi oblike ali velikosti embalaže ni mogoče namestiti vodoravno, se lahko zavrti za 90° in namesti navpično. Polja oznake se ne ločijo. Pri odpiranju embalaže v skladu z morebitnimi navodili se oznaka ne sme raztrgati ali postati nečitljiva. (b) Velikost oznake Oznaka je sestavljena iz dveh enako velikih polj, rdečega in modrega, postavljenih drugo ob drugem, in pravokotnega črnega polja, postavljenega pod dvema enako velikima poljema, ki vsebuje informativno besedilo „PLASTIKA V FILTRU“. Razmerje med višino in dolžino oznake je 1:2. (i) Tobačni izdelki s filtri Kadar je zunanja zadnja površina zavojčka manjša od 65 cm2, je najmanjša velikost oznake 1,4 cm × 2,8 cm (3,92 cm2). V vseh drugih primerih oznaka pokriva vsaj 6 % površine, na kateri je nameščena. Največja zahtevana velikost oznake je 3 cm × 6 cm (18 cm2). (ii) Za filtre, ki se tržijo za uporabo v kombinaciji s tobačnimi izdelki Kadar je zunanja sprednja ali zgornja površina embalaže, na kateri je nameščena oznaka, manjša od 65 cm2, je najmanjša velikost oznake 1,4 cm × 2,8 cm (3,92 cm2). V vseh drugih primerih oznaka pokriva vsaj 6 % površine, na kateri je nameščena. Največja zahtevana velikost oznake je 3 cm × 6 cm (18 cm2). (c) Zasnova oznake Zasnova oznake se reproducira brez dodajanja kakršnih koli učinkov, prilagajanja barv, retuširanja ali razširjanja ozadja. Oznaka se reproducira z ločljivostjo najmanj 300 pik na palec, kadar je natisnjena v dejanski velikosti. Oznaka se obkroži s tanko belo črto. Informativno besedilo „PLASTIKA V FILTRU“ je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar se informativno besedilo prevede v drugi uradni jezik ali več uradnih jezikov držav članic, se prevedeno informativno besedilo namesti blizu pod oznako ali znotraj pravokotnega črnega polja pod prvim jezikom in je v obeh primerih jasno vidno. V izjemnih primerih se zaradi prostorskih omejitev na zunanji sprednji ali zgornji površini embalaže informativno besedilo, prevedeno v drugi uradni jezik ali več uradnih jezikov držav članic, lahko namesti drugod na embalažo čim bliže oznaki, kjer je jasno vidno. Prevedeno informativno besedilo je zapisano z velikimi črkami in v pisavi Helvetica Bold. Velikost črk je najmanj 5 točk in največ 14 točk. Kadar je informativno besedilo v dodatnih jezikih v pravokotnem črnem polju, so mogoča odstopanja od največje zahtevane velikosti oznake. Uporabljajo se barve, ki imajo naslednje barvne kode: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100 — rdeča: C = 0 / M = 90 / Y = 60 / K = 0 — modra: C = 60 / M = 0 / Y = 0 / K = 0









PRILOGA IV

Harmonizirane specifikacije za označevanje za lončke za pijačo

1. Lončki za pijačo, ki so delno izdelani iz plastike, imajo naslednjo natisnjeno oznako:

Opomba : črna črta okrog oznake ni del oznake. Njen edini namen je na belem ozadju prikazati tanko belo črto, ki obkroža oznako.

Z odstopanjem od prvega stavka te točke se oznaka lončkov za pijačo, ki so delno izdelani iz plastike, danih na trg pred 4. julijem 2022, lahko pritrdi z nalepkami.

2. Lončki za pijačo, ki so v celoti izdelani iz plastike, imajo naslednjo natisnjeno oznako ali naslednjo vgravirano/reliefno vtisnjeno oznako:

Natisnjeno

Opomba : črna črta okrog oznake ni del oznake. Njen edini namen je zagotoviti kontrast z belim ozadjem.

Z odstopanjem od prvega stavka te točke se oznaka lončkov za pijačo, ki so v celoti izdelani iz plastike, danih na trg pred 4. julijem 2022, lahko pritrdi z nalepkami.

▼C1

Vgravirano/reliefno vtisnjeno

▼B

Opomba : črna črta okrog oznake in sivo ozadje nista del oznake. Njun edini namen je zagotoviti kontrast z belim ozadjem.

3. Oznaka za lončke za pijačo, ki so delno izdelani iz plastike, izpolnjuje zahteve iz te točke.

(a) Mesto oznake (i) Tradicionalni lončki Oznaka se namesti vodoravno na zunanjo površino lončka, stran od zgornjega roba, da se prepreči stik s potrošnikovimi usti pri pitju. Oznaka ne sme biti nameščena pod spodnjim delom lončka. (ii) Lončki vrste šampanjski kozarci Oznaka se namesti vodoravno na zunanjo površino lončka, vključno z zgornjo stranjo podstavka, ki drži pecelj. Oznaka se namesti stran od zgornjega roba, da se prepreči stik s potrošnikovimi usti pri pitju. Oznaka ne sme biti nameščena pod spodnjim delom lončka. Kadar oznake zaradi oblike ali velikosti lončka ni mogoče namestiti vodoravno, se lahko zavrti za 90° in namesti navpično. Polja oznake se ne ločijo.

(b) Velikost oznake Oznaka je sestavljena iz dveh enako velikih polj, rdečega in modrega, postavljenih drugo ob drugem, in pravokotnega črnega polja, postavljenega pod dvema enako velikima poljema, ki vsebuje informativno besedilo „PLASTIKA V PROIZVODU“. Razmerje med višino in dolžino oznake je 1:2. Pri lončkih s prostornino, manjšo od 500 ml, je najmanjša velikost oznake 1,4 cm × 2,8 cm (3,92 cm2). Pri lončkih s prostornino 500 ml ali več je najmanjša velikost oznake 1,6 cm × 3,2 cm (5,12 cm2).

(c) Zasnova oznake Zasnova oznake se reproducira brez dodajanja kakršnih koli učinkov, prilagajanja barv, retuširanja ali razširjanja ozadja. Oznaka se reproducira z ločljivostjo najmanj 300 pik na palec, kadar je natisnjena v dejanski velikosti. Oznaka se obkroži s tanko belo črto. Informativno besedilo „PLASTIKA V PROIZVODU“ je zapisano z velikimi črkami in v pisavi Helvetica Bold. Velikost črk je najmanj 5 točk za lončke, manjše od 500 ml, in 6 točk za lončke po 500 ml ali več. Kadar se informativno besedilo prevede v drugi uradni jezik ali več uradnih jezikov držav članic, se prevedeno informativno besedilo namesti blizu pod oznako ali znotraj pravokotnega črnega polja pod prvim jezikom in je v obeh primerih jasno vidno. V izjemnih primerih se zaradi prostorskih omejitev na zunanji površini lončka informativno besedilo, prevedeno v drugi uradni jezik ali več uradnih jezikov držav članic, lahko namesti drugod na lonček čim bliže oznaki, kjer je jasno vidno. Prevedeno informativno besedilo je zapisano z velikimi črkami in v pisavi Helvetica Bold. Velikost črk je najmanj 5 točk za lončke, manjše od 500 ml, in 6 točk za lončke po 500 ml in več. Kadar je informativno besedilo v dodatnih jezikih v pravokotnem črnem polju, so mogoča odstopanja od največje zahtevane velikosti oznake. Uporabljajo se barve, ki imajo naslednje barvne kode: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100 — rdeča: C = 0 / M = 90 / Y = 60 / K = 0 — modra: C = 60 / M = 0 / Y = 0 / K = 0

4. Oznaka za lončke za pijačo, ki so v celoti izdelani iz plastike, izpolnjuje zahteve iz te točke.

(a) Mesto oznake (i) Tradicionalni lončki Oznaka se namesti vodoravno na zunanjo površino lončka, kjer je bolj jasno vidna. Oznaka ne sme biti nameščena pod spodnjim delom lončka. Tiskana oznaka se namesti stran od zgornjega roba, da se prepreči stik s potrošnikovimi usti pri pitju. V primeru rebrastih lončkov se oznaka ne vgravira/reliefno vtisne na rebra. (ii) Lončki vrste šampanjski kozarci Oznaka se namesti vodoravno na zunanjo površino lončka, vključno z zgornjo stranjo podstavka, ki drži pecelj, kjer je bolj jasno vidna. Oznaka ne sme biti nameščena pod spodnjim delom lončka. Tiskana oznaka se namesti stran od zgornjega roba, da se prepreči stik s potrošnikovimi usti pri pitju. V primeru rebrastih lončkov se oznaka ne vgravira/reliefno vtisne na rebra. Kadar oznake zaradi oblike ali velikosti lončka ni mogoče namestiti vodoravno, se lahko zavrti za 90° in namesti navpično.

(b) Velikost oznake Oznaka je pravokotne oblike, razmerje med višino in dolžino pa je 1:2. Pri lončkih s prostornino, manjšo od 500 ml, je najmanjša velikost oznake 1,4 cm × 2,8 cm (3,92 cm2). Pri lončkih s prostornino 500 ml ali več je najmanjša velikost oznake 1,6 cm × 3,2 cm (5,12 cm2).

(c) Zasnova oznake (i) Tiskana Zasnova oznake se reproducira s črnim črnilom brez dodajanja kakršnih koli učinkov, retuširanja ali razširjanja ozadja. Oznaka se reproducira z ločljivostjo najmanj 300 pik na palec, kadar je natisnjena v dejanski velikosti. Oznaka mora imeti dovolj velik kontrast glede na ozadje, da je lahko berljiva. Zato je treba obrobo oznake natisniti v eni od naslednjih barv: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100 — rdeča: C = 0 / M = 90 / Y = 60 / K = 0 — modra: C = 60 / M = 0 / Y = 0 / K = 0 (ii) Vgravirano/reliefno vtisnjeno Zasnova oznake se reproducira brez dodajanja učinkov, retuširanja ali razširjanja ozadja. Bela obroba, kot je prikazana na oznaki pod točko 1.2 te priloge, predstavlja črte, ki jih je treba vgravirati ali reliefno vtisniti na lonček. Informativno besedilo „IZDELANO IZ PLASTIKE“ je zapisano z velikimi črkami in v pisavi Helvetica Bold. Velikost črk je najmanj 5 točk za lončke, manjše od 500 ml, in 6 točk za lončke po 500 ml ali več. Kadar se informativno besedilo prevede v drugi uradni jezik ali več uradnih jezikov držav članic, se prevedeno informativno besedilo namesti blizu pod oznako ali znotraj pravokotnega črnega polja pod prvim jezikom in je v obeh primerih jasno vidno. V izjemnih primerih se zaradi prostorskih omejitev na zunanji površini lončka informativno besedilo, prevedeno v drugi uradni jezik ali več uradnih jezikov držav članic, lahko namesti drugod na lonček čim bliže oznaki, kjer je jasno vidno. Prevedeno informativno besedilo je zapisano z velikimi črkami in v pisavi Helvetica Bold. Velikost črk je najmanj 5 točk za lončke, manjše od 500 ml, in 6 točk za lončke po 500 ml in več. Pri tiskanju se uporabljajo barve, ki imajo naslednje barvne kode: — bela: C = 0 / M = 0 / Y = 0 / K = 0 — črna: C = 0 / M = 0 / Y = 0 / K = 100